[{"text_idx": "#000004", "text": "Mae Merched Plastaf yn go\u0302r cymunedol iatih Gymraeg ar gyfer pobl ifanc sydd wedi\u2019i lleoli yng Nghaerdydd."}, {"text_idx": "#000005", "text": "Ar o\u0302l llwyddo i sicrhau cyllid Llwybr Taith 1, teithiodd 3 arweinydd a 28 o gantorion \u2013 cyfuniad o ferched o ysgolion uwchradd cyfrwng Cymraeg yng Nghaerdydd: Plasmawr, Glantaf a Bro Edern \u2013 i Rufain yn yr Eidal."}, {"text_idx": "#000008", "text": "Roeddwn yn awyddus fel arweinwyr ar o\u0302l cyfnod y pandemig i feithrin hyder a brwdfrydedd o\u2019r newydd yn yr ieuenctid a\u2019u hysbrydoli i rannu\u2019r profiadau a\u2019r arferion da ymysg eraill. Mae nifer o\u2019r aelodau yn dioddef o gyflyrau iechyd meddwl sy\u2019n effeithio ar eu hyder, ac roedd y profiad positif yn Rhufain wedi rhoi hyder o\u2019r newydd iddynt fel unigolion i barhau i berfformio. Ein gobaith yw y bydd y profiad yn eu hybu i fynd ymlaen i ddatblygu syniadau newydd fydd yn eu helpu i ddatblygu i fod yn arweinwyr da ac eangfrydig yn eu cymunedau eu hunain yn y dyfodol."}, {"text_idx": "#000009", "text": "Soniwch am rai o\u2019r gweithgareddau y gwnaethoch chi a\u2019ch grw\u0302p gymryd rhan ynddynt:"}, {"text_idx": "#000010", "text": "Fe ddaethom o hyd i leoliad trawiadol i\u2019r gyngerdd sef Basilica di San Vitale ar Via Nazionale yn Rhufain, un o eglwysi hynaf Rhufain yn dyddio yn o\u0302l i\u2019r 4edd ganrif gydag acwsteg anhygoel. Aethom ati gyda chaniatad Eglwys Rhufain i drefnu cyngerdd arbennig yno ar y cy\u0302d gyda\u2019n partneriaid o Rufain ar Sul y Blodau 2023. Roedd y gyngerdd yn llwyddiannus iawn, a\u2019r profiad arbennig yn un bythgofiadwy ac emosiynol i\u2019r merched ac i ni fel arweinwyr. Cafwyd cyfle yn ystod y noson i gyflwyno cefndir a rhaglen Merched Plastaf i\u2019r gynulleidfa ac hefyd i siarad am gerddoriaeth a diwylliant Cymru a\u2019r iaith Gymraeg."}, {"text_idx": "#000011", "text": "Roedd yn gyfle amrhisiadwy i\u2019r corau ddod i adnabod ei gilydd, rhannu syniadau a rhannu diwylliannau ei gilydd gan sefydlu cyfeillgarwch fydd yn para am byth. Mae aelod o Merched Plastaf o ganlyniad yn trafod treulio cyfnod yn astudio\u2019r delyn yn Rhufain ac mae\u2019r merched eisoes yn trafod ail-ymweld a\u0302\u2019u ffrindiau newydd yn yr Eidal."}, {"text_idx": "#000012", "text": "Ychydig fisoedd cyn y daith, fe wnaethom gais i ganu yn y Pantheon, un o\u2019r adeiladau Rhufeinig hynaf yn y byd sydd wedi goroesi. Yn dilyn y cyngerdd yn y Pantheon, roedd aelodau o Coro Giovanile With Us wedi trefnu taith hanesyddol ardderchog i Merched Plastaf drwy galon yr hen Rufain."}, {"text_idx": "#000013", "text": "Wrth grwydro\u2019r ddinas dros y 4 diwrnod gyda baner Cymru, bu Merched Plastaf yn canu caneuon Cymreig yn anffurfiol mewn sawl sgwar gan gymryd pob cyfle posib i hyrwyddo Cymru a\u2019r Gymraeg."}, {"text_idx": "#000015", "text": "Teimlwn ein bod wedi llwyddo i gyflawni\u2019r nodau roeddem wedi bwriadu eu cyflawni, a llawer iawn mwy! Drwy\u2019r daith cafwyd gyfle i ehangu gorwelion y co\u0302r a gwireddu no\u0302d strategol y co\u0302r i gefnogi cantorion ifanc i roi llwyfan iddynt berfformio, i rannu eu talent ac i feithrin cysylltiadau rhyngwladol er mwyn rhannu ein gwaith a dysgu o arferion da gwledydd eraill."}, {"text_idx": "#000016", "text": "No\u0302d y co\u0302r yw delio gyda\u2019r her o geisio sicrhau bod ein merched ifanc yn teimlo\u2019n ddigon hyderus i berfformio, ac iddynt fod yn lysgenhadon dros Gymru a\u2019r Gymraeg yn ddigymell, drwy rannu gwybodaeth am ein diwylliant, a\u2019n cerddoriaeth. Nid oes ffiniau ieithyddol mewn cerddoriaeth. Un o amcanion sylfaenol y prosiect hwn oedd canu cerddoriaeth newydd o Gymru a thu hwnt, mewn ieithoedd eraill, er mwyn dangos pwysigrwydd hunaniaeth, a sut mae rhannu profiadau diwylliannol yn gallu creu partneriaethau cryf, oesol. Fe lwyddom i greu perthynas arbennig gyda\u2019r co\u0302r yn Rhufain, fydd yn parhau i\u2019r dyfodol. Gobeithiwn fedru croesawu y co\u0302r cysylltiol yn o\u0302l i Gymru un diwrnod. Mae\u2019r daith wedi atgyfnethru pwysigrwydd amlieithrwydd a dysgu a deall cyfoeth diwylliannau erail. Roedd bod yn rhan o\u2019r gyngerdd yma yn fraint ac yn brofiad heb ei ail."}, {"text_idx": "#000018", "text": "Roedd tipyn o waith ynghlwm ag ymgeisio am y grant. Mae\u2019n rhaid diolch yn fawr am y gefnogaeth gyson a thrylwyr gan \u2018Taith\u2019 drwy\u2019r holl broses. Heb yr elfennau a nodir yma, mi fyddai wedi bod yn dipyn anoddach i ni fel sefydliad bach gwirfoddol i ymgeisio am yr arian."}, {"text_idx": "#000019", "text": "Sut glywsoch chi am Taith am y tro cyntaf?"}, {"text_idx": "#000020", "text": "Fel arweinwyr rydyn ni yn bobl eangfrydig sydd wastad yn edrych ar sut allwn ni gyfoethogi ein profiadau ni yn rhyngwladol. Roeddwn i gyd yn ymwybodol drwy\u2019r we\u0302 a mudiad yr Urdd yn arbennig bod cyfleon gwych ar gael drwy Taith ar gyfer ein pobl ifanc."}, {"text_idx": "#000021", "text": "A fyddech chi\u2019n gwneud cais am arian gyda ni eto?"}, {"text_idx": "#000022", "text": "Mi hoffwn wneud cais arall ymhen rhai blynyddoedd i fynd a\u0302\u2019r co\u0302r dramor eto. Roedd yn daith yn fythgofiadwy ac mi fyddai yn dda unai dychwelyd i Rufain ymhen ychydig o flynyddoedd neu ymweld a\u0302 gwlad arall i rannu ein cerddoriaeth a\u2019n hiaith a\u2019n diwylliant."}, {"text_idx": "#000023", "text": "A fyddech chi\u2019n annog sefydliadau eraill i wneud cais am arian Taith? Pa un darn o gyngor fyddech chi\u2019n ei roi iddyn nhw?"}, {"text_idx": "#000024", "text": "Mi fuaswn yn sicr yn annog sefydliadau eraill i wneud cais. I eraill sy\u2019n ymgeisio hoffwn nodi o\u2019n profiad ni fel sefydliad bach gwirfoddol, bod cael cyfrifydd i\u2019n helpu gyda\u2019r materion ariannol yn hollol allweddol."}, {"text_idx": "#000027", "text": "ColegauCymru yn ymweld a\u0302 Barcelona, Sbaen"}, {"text_idx": "#000028", "text": "\u2018Glan-y-Moyeni\u2019: yn dod a\u0302 phobl ifanc o Lesotho a Chymru ynghyd"}, {"text_idx": "#000031", "text": "Dewch ar daith gyda ni"}, {"text_idx": "#000032", "text": "Cofrestrwch i fod ar ein rhestr bostio i gael y newyddion diweddaraf yngly\u0302n a\u0302\u2019r rhaglen."}, {"text_idx": "#000033", "text": "Drwy gofrestru, rydych chi\u2019n cytuno a\u0302\u2019n polisi preifatrwyddy, gan gynnwys trosglwyddo eich gwybodaeth i\u2019n platfform marchnata, Mailchimp. Gallwch ddad-danysgrifio ar unrhyw adeg."}, {"text_idx": "#000034", "text": "Mae Taith yn recriwtio aseswyr grantiau"}]